La llibertat de premsa, una de les bases de totes les democràcies modernes, és un pilar fonamental per garantir el dret a la informació dels ciutadans.
L'accés a una informació diversa i de qualitat, que pugui reflectir múltiples opinions i generar un debat públic i en plena llibertat és imprescindible per al manteniment d'una societat lliure i plural.
Per altra banda, en un món globalitzat on els mitjans de comunicació exerceixen de transmissors de la cultura, qualsevol país que aspiri a mantenir la seva identitat cultural davant les nombroses influències externes ha de comptar amb un espai de comunicació propi, fort i consolidat.
A Catalunya, a més, aquesta identitat cultural està estretament lligada a la seva llengua pròpia, que cal protegir i fomentar en totes les àrees de la societat.
Sense la força de la iniciativa privada i l'empenta del teixit social i empresarial del país aquests objectius no es podrien assolir.
Catalunya compta amb un sector privat de la comunicació sòlid i emprenedor, que contribueix dia a dia a la construcció i el manteniment de l'espai català de comunicació.
El Govern de la Generalitat dóna suport a aquest sector recolzant els mitjans de comunicació catalans, per tal de garantir la seva continuïtat i la del seu important paper com a garants del dret a la informació de tots els ciutadans i la consolidació de la identitat nacional del país.
La política de foment dels mitjans de comunicació en llengua catalana i aranesa es duu a terme, bàsicament, a través de subvencions estructurals, complementades per unes línies de subvencions a projectes que fomentin i consolidin l'espai català de comunicació.
Objecte: Concessió de subvencions estructurals a empreses periodístiques i entitats sense ànim de lucre per a l'edició de publicacions periòdiques amb contingut de redacció periodística en català o aranès, que es posen a disposició del públic en suport de paper i estan realitzades amb mitjans d'impremta, o bé per a l'edició en català o aranès de publicacions periòdiques en altres llengües.
Objecte: Concessió de subvencions estructurals a mitjans informatius digitals en català o en aranès de titularitat privada, per tal de contribuir a la vertebració de l'espai català de comunicació.
Objecte: Concessió de subvencions estructurals a empreses privades i entitats sense ànim de lucre titulars o arrendatàries d'una llicència per a prestar serveis de ràdio en llengua catalana o aranesa, amb l'objectiu de consolidar la programació radiofònica en aquestes llengües i així contribuir a la vertebració d'un espai català de comunicació, a l'enriquiment del patrimoni cultural del país i a l'enfortiment de la cohesió social.
Objecte: Concessió de subvencions estructurals a empreses privades i entitats sense ànim de lucre titulars o arrendatàries d'una llicència per a prestar serveis de televisió en llengua catalana o aranesa, amb l'objectiu de consolidar la programació televisiva en aquestes llengües i així contribuir a la vertebració d'un espai català de comunicació, a l'enriquiment del patrimoni cultural del país i l'enfortiment de la cohesió social.
Objecte: Concessió de subvencions a entitats sense ànim de lucre i a organitzacions representatives dels sectors professionals i econòmics de l'àmbit dels mitjans de comunicació que tinguin per objecte donar suport a iniciatives que contribueixin al foment del periodisme i a l'enfortiment de l'espai català de comunicació.
Objecte: Concessió de subvencions a empreses periodístiques privades editores de premsa en suport paper per a la realització de projectes que fomentin i consolidin l'espai català de comunicació, que s'executin durant l'any de la convocatòria.
Objecte: Concessió de subvencions a empreses periodístiques privades editores de premsa digital per a la realització de projectes que fomentin i consolidin l'espai català de comunicació, que s'executin durant l'any de la convocatòria.
Objecte: Concessió de subvencions a empreses privades titulars o arrendatàries d'una llicència per a prestar serveis de ràdio, per a la realització de projectes que fomentin i consolidin l'espai català de comunicació, que s'executin durant l'any de la convocatòria.
Objecte: Concessió de subvencions a empreses privades titulars o arrendatàries d'una llicència per a prestar serveis de televisió, per a la realització de projectes que fomentin i consolidin l'espai català de comunicació, que s'executin durant l'any de la convocatòria.